Ստեփանոս Գոյներերիցանց

Ստեփանոս Գոյներերիցանց (Գոյներերիցանց Կայթառոնցի կամ ԿայծառոնեցիՍիոն։ Ամսագիր ազգային, բանասիրական, գրագիտական եւ քաղաքական, 1964 Մայիս, էջ 133։, ), հայ հոգեւորական, ծաղկող գրիչ։ Գէորգ Սկեւռացիի աշակերտը։

 Կենսագրութիւն 
Ծնած է հաւանաբար ԺԳ․ դարու կիսուն։ Ուսած է Սկեւռացի կամ Լամբրոնացի Գէորգ վարդդապետի ձեռքին տակ, մնալով անոր մօտ 18 տարի, հիմնովին տիրապետած է յատկապէս գրչութեան արուեստին։

Իր խնդրանքով Գէորգ Սկեւռացի գրած է երկու խրատ՝ «Խրատ Գրչութեան» եւ  «Խրատ Վասն Հանգամանաց Հեգից եւ Առոգանութեանց» աշխատութիւնները«Հայկական հին դպրութեան պատմութիւն (Դ-ԺԳ դար)», Գարեգին Զարպհանալեան, բարձրագոյն դպրոցաց համար․ Գ տպագր. յաւելուածօք եւ փոփոխութեամբք, Վենետիկ, 1897։«Ցուցակ հայերէն ձեռագրաց մատենադարանին Մխիթարեանց ի Վիեննա», Յակոբոս Տաշեան, Վիեննա, 1895, էջ 783, 842։«A Catalogue of the Armenian Manuscripts in the British. Museum», Conybeare, London, 1913, էջ 306բ։«Cathalogue of the armenian manuscripts in the Bodleian library», կազմեցին Ս. Վրդ. Պարոնեան եւ Conybeare, Oxford, 1918, էջ 232, 246։«Մայր ցուցակ հայերէն ձեռագրաց մատենադարանին Մխիթարեանց ի Վենետիկ», Բարսեղ Սարգիսեան, Վենետիկ-Սբ. Ղազար, 1924, էջ 1000։։

1284-1312 թուականներուն յիշուած է տարբեր յիշատակարաններու մէջ։

1292 թուականին զինք «ծեր» կոչած են, բայց անկէ 20 տարի ետք (1312-ին), ան եղած է Կիպրոս, ուր գացած էր էր Կիլիկիայէն՝ վտանգներէն նեղացած«Սիսուան», Ղեւոնդ Ալիշան, Վենետիկ, 1885, էջ 97։։

Ստեփանոս Կիպրոսի մէջ գրած է գեղազարդ ձեռագիր մը՝ «Գործք Առաքելոց, Կաթուղիկեայք եւ Աւետարան Յովհաննու»։ Այդ ձեռագիրը գրուած է Հեթում Լամբորնացիի դուստր Ալիծի համար (Կեռան թագուհու քույրը և Կիպրոսի սենեսկալ Փիլիպ Իլինյանի կինը)։ Ալիծը հիւրընկալած էր Ստեփանոսը եւ առած էր իր խնամակալութեան տակ։ 

Ձեռագիրը գրուած է 1310-1312 թուականներուն, Կիպրոսի Ֆամակուսթա (Մաղուսա) քաղաքին մէջ«Դրանսիլուանիոյ հայոց մետրապոլիսը կամ նկարագիր Կերլա հայաքաղաքի», Գրիգոր Գովրիկեան, Վիեննա, 1896, էջ 342-348։։

Ստեփանոս գրած է նաեւ Տօնացոյց մը՝ 1300 թուականին։

 Ծանօթագրութիւններ 

Ստորոգութիւն:Հայ գրիչներ
Ստորոգութիւն:Հայ հոգեւորականներ